als_Latn dik_Latn sag_Latn
250+, programi që lidh akademinë me biznesinPostuar më: 31 October 2016 10:02
Universiteti Europian i Tiranës materializon lidhjen e studentit me tregun të punës. Presidenti Civici: Masteri, profilizimi i domosdoshëm për punësimin
Shqetësimi më i madh i universiteteve sot në botë është: A po ecim me hapin e kohës?! Në një epokë ku ekonomia zhvillohet me hapa të shpejtë, ku teknologjia ka ndryshuar mënyrën e jetesës, a po nxjerrim studentë të përgatitur për t’u përshtatur me këtë lloj ekonomie?! Këto pikëpyetje shumë universitete po tentojnë t’i zgjidhin duke qëndruar në kontakt të vazhdueshëm me tregun e punës dhe duke ndjekur zhvillimet ekonomike e teknologjike. Përshtatja e kurrikulave dhe ofrimi i sa më shumë shërbimeve kompanive i bën këto universitete të krijojnë një lidhje direkte mes studentit dhe tregut të punës, i përgatit ata me dijet e nevojshme për këtë treg që është dinamik.
Në këtë frymë Universiteti Europian i Tiranës në kuadër të iniciativës për të qenë një universitet i biznesit ka lançuar programin 250+, që është në fakt një program bashkëpunimi mes universitetit dhe 250 kompanive më të mëdha në vend. Synimi është për të thelluar dhe materializuar kooperimin me biznesin dhe tregun e punës duke ofruar për të gjitha këto kompani një gamë shërbimesh, procesesh që kanë të bëjnë me natyrën e institucionit dhe me detyrat dhe qëllimet që kanë këto biznese.
Për të lançuar këtë bashkëpunim, që tashmë ka nisur me hapa konkretë me disa prej kompanive, do të organizohet një aktivitet i veçantë ditën e enjte, datë 3 Nëntor. Ky aktivitet shoqërohet nga ekspozita dhe ankandi i pikturave të kolonisë së Artit të Shqipërisë së mesme 2016.
Presidenti i UET-it, prof. dr. Adrian Civici shpjegon se çfarë është ky projekt dhe çfarë shërbimesh ofron UET për këto kompani. Gjithashtu profesor Civici thekson rëndësinë që ka shkolla Master për tregun e punës.
Universiteti Europian i Tiranës ka lançuar një program të quajtur 250+. Çfarë është ky program?
Duhet parë në një kontekst më të gjerë në kuadër të filozofisë së UET-it tashmë prej 2 vitesh të shndërruar në universitet biznesi. UET, universiteti i Biznesit do të thotë që programet tona, diplomat tona, silabuset e lëndëve tona, pra formimi profesional i studentëve që mbarojnë UET-in të ketë një dozë shumë të lartë njohurish dhe kërkesash që lidhen direkt me tregun e punës dhe me punëdhënësit më të mëdhenj në Shqipëri që janë këto 250 biznese që ne po organizojmë sot. Përveç kësaj ne kemi një partneritet tashmë më shumë prej tyre dhe po e kërkojmë këtë partneritet me gjithë këto biznese në mënyrë që edhe ne mund t’ju ofrojmë bizneseve me natyrë kryesisht studimore sipas kërkesave të tyre. Ata kërkojnë për shembull studime tregu, studime për kostot e fshehura, studime për ndikim dhe ndryshimin fiskal, studime për sa u përket ndryshimeve të ndryshme ligjore apo institucionale, studime që kanë të bëjnë me PR-in, me komunikimin apo me elemente të tjera apo dhe me ato që lidhen me studime më të gjera që kanë të bëjnë me Historinë e Shqipërisë apo me elemente të kësaj natyre dhe nga ana tjetër studentët tanë të punësohen në këto kompani, jo thjesht si rezultat i kësaj marrëveshjeje si vullnet i mirë, por si fakt që në programet tona, në njohuritë e qarta që marrin janë shumë afër kërkesave të tregut të punës, konkretisht në nevojat e tyre. Pra, të krijojmë një simbiozë midis Universitetit Europian të Tiranës dhe këtyre 250 kompanive, e cila nënkupton një bashkëpunim shumë më të gjerë reciprok që nga njëra anë konkretizohet me punësimin më cilësor dhe më të mirë të studentëve në tregun e punës, por nga ana tjetër e kthen UET-in dhe në një qendër shërbimesh për sa iu përket nevojave të biznesit në Shqipëri.
Çfarë ofron UET për kompanitë që janë pjesë e këtij programi?
Ky program përfshin 4 sfera të kooperimit:
UET ofron kualifikime afatgjata të ciklit BA, Master profesional, master shkencor, master ekzekutiv dhe doktoraturë për ekipet e këtyre 250 kompanive duke favorizuar përshtatjen e kërkesave të njerëzve që kanë nevojë për kualifikim me programet tona.
Së dyti, UET ofron për këto kompani nëpërmjet firmës së specializuar UET Enterprise, konsulencë te specializuar ne një numër fushash siç janë shërbimet e marrëdhënieve publike, marketingut, planet e kërkimet e tregut, shërbime juridike, shërbime të IT, shërbime qe lidhen me arkitekturën dhe një sërë shërbimesh të tjera në të cilat ekspertët e UET dhe pedagogët kanë ekspertizë veçanërisht të thelluar.
Së treti, UET kooperon me këto 250 kompani në kuadrin e përgjegjësisë sociale, duke ndarë së bashku vizione, vlera dhe praktika bashkëkohore të përgjegjësisë së korporatës në shoqëri. Komuniteti i studentëve dhe pedagogëve është objekt qoftë si kooperim qoftë si iniciativë i një iniciative nga ana e këtyre 250 korporatave për të shumëfishuar impaktin social në komunitetin e studentëve, pedagogëve, prindërve të tyre apo punonjësve të këtyre kompanive.
Aspekti i katërt, UET bashkëpunon me këto kompani duke i pasur ato prioritare për të dërguar studentët tanë nëpër praktika, intershipe, për të thirrur ekspertë, specialistë apo drejtues të këtyre kompanive dhe të tregut të punës apo dhe në praktika profesionale si dhe për të angazhuar me përparësi punësimin e studentëve tanë në këto 250 kompani.
Fokusi në këtë program është te Masteri, duket sikur pa një diplomë master sot nuk je i shkolluar mjaftueshëm për të punuar. Pse ka kaq shumë rëndësi?
Natyrisht nuk je shkolluar mjaftueshëm në sensin nuk ke një profesion të qartë dhe vetë kuptimi i fjalës ‘master’ domethënë ‘mjeshtër’. Pra, të mbarosh një master do të thotë të mjeshtërohesh me një profesion të caktuar. Sot ka një debat shumë të madh në nivel kombëtar për rolet e universiteteve, nëse do të jenë vetëm për të ashtuquajturën dije bazë, apo dije sokratike, apo do anojë më tepër nga profesionalizmi i atyre që mbarojnë. Dhe fakti që studimet e larta universitare konsiderohen dhe investim personal i gjithsecilit në emër të profesionit të karrierës së tij, i jep shumë rëndësi të madhe masterit.
Të bësh një master sot do të thotë që ti të jesh specialist shumë i mirë në gjithë segmentin e tregut të punës më një profesion ose të kesh marrë disa si për të krijuar një shërbim të ri apo një profesion të ri në një drejtim të caktuar. Natyrisht masterat ndahen në mastera Shkencorë dhe Profesionalë. Shkencorët janë si të thuash një vazhdim akoma më i thelluar në studimet Bachelor, natyrisht dhe ato të profesionalizojnë sigurisht në një sens më të gjerë duke përfshirë dhe shumë elemente të kërkimit shkencor të botës akademike, formimit më të përgjithshëm. Ndërsa masterat profesionalë janë ato që të shërbejnë direkt për sa i përket një profesioni të caktuar një segmenti apo një lloji shërbimi ku dhe ti kërkon. Tashmë është e qartë që nga studimet e shumta që janë bërë me një karrierë normale po themi 40-vjeçare detyrohet 3-4 herë gjatë jetës të ndryshojë profesionin ose ta përsosë dhe ta zgjerojë atë profesion që ka. Në këtë sens masteri ndoshta është arma më e mirë që gjithkush mund të ketë sa herë që ka evolucion, evoluim në profesione me natyrë shkencore, terminologjike, ligjore dhe me radhë. Apo sa herë ai kërkon ta zgjerojë gamën se ku mund të punojë ose të ndërrojë vend pune, masteri është instrumenti më i mirë që të jep performancën e duhur, që të jep eficiencë.
Si e zgjidhni dilemën e një studenti për masterin shkencor ose profesional, cilin master duhet të bëjë?
Masteri nuk duhet konsideruar thjesht vazhdimi i Bachelorit ose si një stad më lart në formimin universitar të gjithsecilit, por duhet parë në sensin për çfarë të shërben dhe se për çfarë po e bën. Nëse ti do mendosh që do të avancosh në studimet e tua edhe me një masë të re ekzekutiv edhe me një doktoraturë, edhe me një angazhim akademik, me një angazhim më shkencor apo do të punosh më institucione kërkimore shkencore, natyrisht që masteri shkencor është më i preferuar se ai duhet. Po nëse dikush është tashmë në tregun e punës dhe mendon që të specializohet në një profesion që i duhet në jetën e tij të përditshme, natyrisht që masteri profesional është ai që përputh më mirë interesat e momentit dhe integrimit të tij në tregun e punës në mënyrën më të shpejtë ose në rritjen e kualifikimit dhe avancimit në atë profesion apo në atë vend pune. Pra në çdo rast nuk ka master të mirë ose të keq, por ka master të domosdoshëm sipas objektivit dhe qëllimit që ka çdo student që kërkon ta realizojë këtë cikël të dytë të studimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn